Гомер көзе

	Кешене бу дөньяда иң куркыткан нәрсәләрнең берсе — картлык. Чыннан да, картлык бит ул — сәламәтлек какшау, тышкы кыяфәт ямьсезләнү, көчкуәт һәм акыл сәләте кимү, дәрман бетү, ялгызлык, хәерчелек... Шуңа да аны күпләр хәвеф ләнеп көтә. Картлыкны гомер көзе дип тә атыйлар һәм бу дөрес атама кебек. 	 Көз көне табигать сула, кеше белән дә шул хәл — аның организмы функцияләре сүнә бара. Табигать язын яңадан уянса, ни кызганыч, мондый халәт кешегә килми, аның картаюы бары тик үлемгә генә илтә. Белгечләр организм 40 яшьтә картаергә тотына диләр, кешенең акыл сәләте шушы вакытта әкренләп кими, аяк-кул сөякләре какшый башлый икән. Дөрес, башта бу үзгәрешләрне берничек тә сизмисең, тик тагын бер биш-алты елдан картлык килеп маташканына төшенәсең, имеш. 
	---	
Татарстан яшьләре

	№ --- | 09.09.2016	


